སྨན་ཁང་བཙུགས་ནས་ལོ་སུམ་ཅུའི་རིང་དུ་སྲོལ་རྒྱུན་གསོ་བ་རིག་པའི་ཁྱད་ཆོས་འབུར་དུ་ཐོན་པ་དང་།དེང་རབས་ཚན་རིག་ལག་རྩལ་དང་ཟུང་དུ་འབྲེལ་ཏེ་ཕན་སྐྱེད་མྱུར་ཞིང་།ཞོར་སྐྱོན་ཆུང་བ།ཁྱབ་བརྡལ་གཏོང་སླ་བའི་སྲོལ་རྒྱུན་གསོ་བ་རིག་པའི་བཅོས་ཐབས་གཏར་ག་དང་།སྐམ་ཁབ།སྨན་ལུམས།མེ་བུམ།མེ་བཙའ།དབྱུག་བཅོས།བསྐུ་མཉེ།དངུལ་ཏེལ་དང་ཟངས་ཏེལ།རྟ་ཞོའི་བཅོས་ཐབས་སོགས་སྨན་བཅོས་ཆོ་ག་ཉི་ཤུ་ལྷག་ནད་ཐོག་ཏུ་བཀོལ་སྤྱོད་བྱེད་བཞིན་པ་དང་།རུས་ནད་ཚན་ཁག་གི་སོག་ལུགས་རུས་ཆག་སྒྲིག་ཐབས་དང་།ཀླད་འཁྱོམས་འཇགས་ཐབས་གཉིས་ནི་ས་གནས་འདི་གའི་མང་ཚོགས་ཁྲོད་དུ་དགའ་བསུ་ཆེན་པོ་ཐོབ་བཞིན་ཡོད།